

**DEN NORSKE KIRKE**

**Ski menighetsråd**

**PROTOKOLL FRA MENIGHETSRÅDSMØTE**

Møtedato: 22.04.2020  
Møtetid: 18.30 - 20.30  
Møtested: Nettbasert

Tilstede: Hans Erik Matre, Johannes Ulstein, Cathrine Michelet, Øystein Trædal, Kjetil Fallan, Tore Hagen, Cecilie Ramsøy Haugerud, Meike Lien, Henning Thauland Furre, Ellen Nylenna, Trygve Gagnat, Helge Kollerøs Nylenna. Lene Østerås deltok under sak 13/20, 14/20, 17/20 og 18/20

Forfall: Kristine Røse og Sidsel Grande

Fra stab: Lene Østerås og Toril Lundeby (menighetsforvalter og referent)

Åpning v/ Hans Erik Matre

**Sak 13/20 Godkjenning av innkallingen og sakslisten**

**Vedtak:** Innkalling og saksliste ble godkjent. Enstemmigvedtatt

**Sak 14/20 Godkjenning av protokoll 04.03.20**

**Vedtak:** Protokollen ble godkjent, Enstemmig vedtatt

**Orienteringssaker:**

* **Referater fra undergrupper / utvalg**:

Gudstjenesteutvalget har hatt møte, Johannes Ulstein ettersender referatet. Misjonsutvalget har hatt møte. Det ble lagt ut på Facebook en oppfordring om å gi til menighetens misjonsprosjekt digitalt. Det undersøkes hvor mange penger det har kommet inn til prosjektet

Musikkutvalget har hatt møte. Forslag til mandat – se sak 16.

* **Nytt fra stab:** Staben har nå hjemmekontor, og mye av arbeidet foregår nå på digitale plattformer. Det er lagt ut både gudstjenester, og kveldssamlinger på nettsiden. Det blir også lagt ut og delt på Facebook og Instagram.
* **Ny nettside:** Nordre Follo kirkelige fellesråd har laget en ny nettside som skal erstatte den gamle. Inntil videre vil begge sidene være i bruk. Det er mulig å navigere seg fra den gamle siden til den nye, og omvendt.
* **Åpen kirke:** Det vil fra 30/4 bli lagt opp til «Åpen kirke» fra kl. 1300 til 1500 i Ski Nye kirke. En prest og en diakon, vil være tilstede. Dette gjennomføres i henhold til de restriksjonene som er innført under pandemien.
* **Menighetsbladet:** Hans ErikMatre blir redaktør for neste utgave. Det vil i hovedsak handle om hvordan kirken jobber under koronapandemien. Det neste nummeret vil være klar for utlevering ca 01. juni.

**Sak 15/20 Årsmøte** På grunn av pandemien ble årsmøtet utsatt..

**Vedtak:** Menighetsforvalter, undersøker om det er mulig å få årsmøtet godkjent, dersom man bare legger all info ut på nettsidene-. Dersom det ikke er mulig, foreslår MR å utsette årsmøtet til høsten. Kommer tilbake til dato når det eventuelt er mulig å gjennomføre årsmøtet.

Enstemmig vedtatt

**Sak 16/20 Forslag til mandat for musikkutvalget**

MU har oversendt et forslag til mandat, MR diskuterte dette, og kom frem til følgende:

*Musikkutvalget opprettes av menighetsrådet. Utvalget skal bestå av menighetens kantor, en representant for menighetsrådet og ytterligere inntil tre personer.*

*Det skal:*

*- planlegge og arrangere konserter og andre kulturarrangementer i kirkene i Ski menighet*

*- Intensjonen er å tilby et mangfoldig program som kan nå et bredt publikum*

*Program og budsjett for ett år om gangen legges fram for menighetsrådet til godkjenning.*

*Arrangementene skal i størst mulig grad være selvfinansierende. Det søkes om ekstern støtte til konsertene bl.a. fra kulturrådets arrangørstøtteordning.*

*Dersom det er spesiell stor økonomisk risiko knyttet til enkeltarrangementer skal planer for dette legges frem for menighetsrådet.*

*Menighetsrådet har ansvaret for et eventuelt underskudd.*

**Vedtak**: Mandatet ble godkjent. Enstemmig vedtatt

**Sak 17/20 Evaluering av arbeidet som har blitt utført under pandemien**

Bruk av sosiale medier har blitt veldig viktig under Koronapandemien. Det er lagt ut kveldssamlinger, gudstjenester og andre innlegg på nettsiden vår, på Instagram og Facebook., Diakonen har sendt ut hilsen til sykehjem og gamle. Det har også blitt laget quiz, og rebusløp.

Her er noen korte stikkord av tilbakemeldingene fra MR:

* Kveldssamlingene har vært til stor glede for mange. Fint også med korte kveldsbønner på hverdagskveldene. Dette kan gjerne fortsette også etter pandemien er over.
* Gudstjenestene var fine. Noen synes det varte litt kort, andre synes nettopp det at det var kort var positivt.
* Noen hadde brukt rebusløpet, og syntes det var en fin måte å få med barna.
* Viktig at det lages noe lokalt fra egen kirke. Regionale tilbud faller ofte mellom to stoler – det lokale og det nasjonale.
* Kvaliteten på det som har blitt laget har vært meget bra. Stor takk til Bjørnar Langen som har hatt det tekniske ansvaret.

**Vedtak :** Informasjon, tatt til orientering

**Sak 18/20 Bruk av sosiale medier**

Menighetsrådet hadde en generell diskusjon om bruk av sosiale medier. Det er fortsatt ønske om at menigheten er offensive i sin bruk av sosiale medier. Lene Østerås har et spesielt ansvar for å stimulere bruken av sosiale medier, men det er viktig at også resten av staben bygger kompetanse på dette området og deltar i så stor grad som mulig på sosiale medier.

**Vedtak:** Informasjon tatt til orientering

**Sak 19/20 Menighetsfest**

Skulle vært arrangert 30 mars. Dette ble avlyst pga. pandemien.

**Vedtak:** Menighetsfesten blir utsatt til høsten eller til 2021..

**Eventuelt**

* **Fasteaksjonen,** hvor inntektene går til Kirkens Nødhjelp, ble i år gjennomført digitalt. Det var også mulig å delta på aksjonsløp. Det ble i år samlet inn ca.110.000.- kroner. Det har aldri tidligere, blitt samlet inn så mye penger i Ski til fasteaksjonen.
* **Konfirmantundervisningen** vil bli gjennomført digitalt, og leirene har blitt avlyst.
* **Gudstjenesteplanen**

26.04.: Greverud kirke, gudstjeneste med familiepreg

03.05.: Sofiemyr kirke, gudstjeneste med dåp

10.05.: Kråkstad kirke. Gudstjeneste med deltakelse fra staben

17.05.: Ikke avklart.

24.05.: Langhus kirke. Gudstjeneste m band

31.05.: Oppegård kirke. Friluftsgudstjeneste?

**07.06.: Ski nye kirke. Gudstjeneste**

14.06.: Ikke avklart

21.06.: Ikke avklart

* Helge Nylenna holder kontakt med KFUM/KFUK med sikte på foreta en behovsanalyse om hvordan ungdomsarbeidet kan drives i Ski menighet. MR kommer tilbake til denne saken.